Ja jūsu rīcībā ir aktīvs abonements Microsoft 365 ģimenēm, varat to koplietot ar ne vairāk kā pieciem mājiniekiem. Katrs ģimenes loceklis, ar kuru koplietojat abonementu, var instalēt Microsoft 365 visās savās ierīcēs un pierakstīties piecās ierīcēs vienlaikus.
Lai pievienotu kādu personu abonementam, apmeklējiet vietni https://account.microsoft.com un izpildiet ekrānā redzamos norādījumus par lietotāja pievienošanu. Katrs pievienotais lietotājs saņems e-pasta ziņojumu, kurā būs norādītas tālāk veicamās darbības. Kad lietotājs būs piekritis noteikumiem un izpildījis šīs darbības, informācija (ieskaitot datus par izmantotajām instalācijām) tiks parādīta viņa lapā Mans konts. Varat pārtraukt abonementa koplietošanu vai noņemt pievienotās personas izmantoto ierīci vietnē https://account.microsoft.com.